wannaphong/clean_thaiwikipedia huggingface dataset:
# ทฤษฎีดาว
ทฤษฎีดาว  ทางด้านการเคลื่อนไหวของราคาหุ้น คือ การวิเคราะห์ทางเทคนิคในแง่มุมของกลุ่มหุ้นตามวงจรเศรษฐกิจ (sector rotation) ทฤษฎีนี้มาจากบทความในหนังสือพิมพ์  The Wall Street Journal เขียนโดย ชาลส์ เอช. ดาว (ค.ศ. 1851–1902) นักเขียน ผู้ก่อตั้ง และบรรณาธิการคนแรกของหนังสือพิมพ์ และเป็นผู้ร่วมก่อตั้งดาวโจนส์แอนด์คอมแพนี หลังการเสียชีวิตของดาว วิลเลียม ปีเตอร์ แฮมิลตัน, รอเบิร์ต เรอา และ อี. จอร์จ แชเฟอร์ ได้รวบรวมทฤษฎีดาวนี้ขึ้นมา โดยยึดจากบทความของดาว ตัวของดาวเองไม่เคยใช้คำว่า ทฤษฎีดาว เพื่อเสนอระบบการขาย

หลักการ 6 ข้อ ของทฤษฎีดาว
 ตลาดมีการเคลื่อนไหว 3 รูปแบบ 
 (1) "แนวโน้มโหญ่" เป็นแนวโน้มใหญ่ อาจมีระยะเวลาตั้งแต่ ไม่ถึงปีจนถึงหลายปี สามารถเป็นได้ทั้งตลาดกระทิงหรือตลาดหมี
 (2) "แนวโน้มกลาง" เป็นการตอบสนองทุติยภูมิหรือการตอบสนองระยะกลาง อาจมีระยะเวลาตั้งแต่ 10 วัน ถึง 3 เดือน อาจทำให้ราคาขึ้นหรือลงจากแนวโน้มหลัก 33% ถึง 66%
 (3) "แนวโน้มสั้น" อาจมีระยะเวลาตั้งแต่หลักชั่วโมงถึงหลายวัน
 แนวโน้มตลาดมี 3 ระยะ
 ทฤษฎีดาวกล่าวว่า แนวโน้มตลาดที่สำคัญประกอบด้วยสามระยะ คือ  เริ่มจากการสะสมหุ้น (accumulation), การไล่เก็บหุ้นของนักลงทุนในตลาด (public participation) และการปล่อยของหรือกระจายตัว (distribution) 
ราคาหุ้นเป็นผลลัพธ์ของทุกปัจจัยที่มีผลต่อตลาด
ราคาหุ้นตอบสนองอย่างรวดเร็วกับข่าว เมื่อข่าวออก ราคาจะตอบสนองต่อข้อมูลใหม่ ๆ ทฤษฎีดาวเห็นว่า เกิดจากการคาดการณ์สมมติฐานประสิทธิภาพของตลาด
 แนวโน้มตลาดหุ้นจะถูกยืนยันด้วยตลาดอื่น
 ทฤษฎีดาวระบุ ตลาดหุ้นจะดีหรือไม่ ต้องอาศัยตัวเลขเศรษฐกิจที่เกี่ยวข้อง ทั้งการผลิต การขนส่ง การค้า สิ่งเหล่านี้จะตัวยืนยันการขึ้นลงของตลาด
 แนวโน้มตลาดหุ้นจะถูกยืนยันด้วยปริมาณซื้อขาย
 ทฤษฎีดาวเชื่อว่า ปริมาณซื้อขายเป็นตัวยืนยันแนวโน้มราคา  ถ้าราคาหุ้นขึ้นแรง แล้วมีปริมาณการซื้อขายมาก ย่อมจะดีกว่าราคาหุ้นขึ้นแต่ไม่มีปริมาณซื้อขายมากนัก เพราะราคาอาจจะกลับมาลดลง
 แนวโน้มนั้นจะไม่เปลี่ยนไปจนกว่าปัจจัยหนุนจะสิ้นสุด 
 ถ้าหุ้นขึ้น ให้มั่นใจว่าหุ้นสามารถขึ้นได้ต่อไป และหุ้นจะเปลี่ยนเป็นขาลงเมื่อหมดปัจจัยบวกนั้น และจะลงต่อตามปัจจัยลบโดยจะเป็นย่อเพื่อไปต่อ (Retracement) หรือย่อเพื่อเปลี่ยนแนวโน้ม (Reversal) จะย่อเพื่ออย่างใดอย่างหนึ่ง
# ไลออน (เพลงไอเดิล)
"ไลออน"  เป็นเพลงของเกิร์ลกรุปเกาหลีใต้ ไอเดิล ออกจำหน่ายในรูปแบบดิจิทัลซิงเกิลเมื่อวันที่ 25 ตุลาคม 2019 เพลงนี้เป็นเพลงในอีพีชื่อ ควีนดอมไฟนอลคัมแบ็ก จากรายการเซอร์ไววัลชื่อ ควีนดอม เพลงแต่งโดยช็อน โซ-ย็อน และเป็นโปรดิวเซอร์ร่วมกับบิกแซนโช (ยัมมีโทน)

 เบื้องหลังและการออกจำหน่าย 
เมื่อวันที่ 24 ตุลาคม หนึ่งวันก่อนออกจำหน่าย เอ็มเน็ตเผยแพร่ตัวอย่างตอนสุดท้ายของ ควีนดอม ซึ่งแสดงให้เห็นผู้เข้าแข่งขันกำลังรีวิวและอธิบายเพลงของทีมอื่น วันถัดมาเอ็มเน็ตได้ปล่อยตัวอย่างเพลงสั้น ๆ แต่ละเพลงให้กับผู้ชม ตอนบ่ายในวันเดียวกัน ทั้งหกทีมของรายการรวมถึงไอเดิล เปิดตัวเพลงสุดท้ายของพวกเขาในเว็บไซต์สตรีมเพลงต่าง ๆ

เพลงดังกล่าวออกจำหน่ายในรูปแบบดิจิทัลเมื่อวันที่ 25 ตุลาคม 2019 ผ่านพอร์ทัลเพลงหลายแห่งรวมถึง เมลอนและไอทูนส์, ตามด้วยสปอทิฟายในวันถัดมา

 การประพันธ์และเนื้อเพลง 
"ไลออน" เป็นเพลงที่มีเสียงกลองที่แข็งแกร่งและเสียงเบส 808 ที่น่าประทับใจ โดยเฉพาะอย่างยิ่งเนื้อร้องที่เปรียบความเป็นธรรมชาติและความสามารถพิเศษของราชินีกับสิงโตหลังจากการต่อสู้ การอดทนและบาดแผลจากการยึดและปกป้องบัลลังก์ ให้ความรู้สึกถึงความสิ้นหวังและเยือกเย็น แต่ยังคงความสวยงามแข็งแกร่งและศักดิ์สิทธิ์

การแสดงสด
ไอเดิลได้แสดงเพลง "ไลออน" ครั้งแรกในการถ่ายทอดสดตอนสุดท้ายของรายการ ควีนดอม เมื่อวันที่ 31 ตุลาคม 2019 เริ่มการแสดงด้วยการเล่าเรื่องราวของ 'สิงโต' ที่บรรยายโดยมินนี่ ตามด้วยการเต้นเดี่ยวของชูหฺวา สมาชิกที่อายุน้อยที่สุด ไอเดิลปรากฏในเสื้อคลุมสีทองหรือตกแต่งด้วยแผงคอสิงโต โดยเฉพาะการออกแบบท่าเต้นที่แสดงให้เห็นถึงการเคลื่อนไหวของสิงโต และท่าทางมือเป็นสัญลักษณ์ของมงกุฎ การแสดงบนเวทีจบลงด้วยฝูงสิงโต (นักเต้น) เดินตามไอเดิลไปยังบัลลังก์ทั้งหก สมาชิกของเอโอเอที่ได้ชมการแสดง กล่าวว่า "ฉันรู้สึกเหมือนได้เห็นสิงโตหกตัว มันน่าทึงและวิเศษมาก"

การแสดงดังกล่าวได้รับการขนามว่าเป็น "การแสดงระดับเวิลด์คลาส" และเป็น "การแสดงระดับตำนาน"

วันที่ 1 พฤศจิกายน วิดีโอการแสดงมีผู้เข้าชมมากกว่า 1 ล้านครั้งบนยูทูบในเวลา 11.00 น. ซึ่งเป็นวิดีโอที่มีผู้เข้าชมสูงและไวที่สุดเมื่อเปรียบเทียบกับวิดีโอการแสดงของผู้เข้าแข่งขันคนอื่น ๆ

เครดิตและบุคลาการ
เครดิตดัดแปลงจากเว็บไซต์เมลอน

 ไอเดิล – ร้อง
 โซย็อน – โปรดิวเซอร์, แต่งเพลง, แร็ป, วิศวกรเพลง
 บิกแซนโช (ยัมมี โทน) – โปรดิวเซอร์, วิศวกรเพลง, เปียโน
 ช็อน ฮุน – กีตาร์
 ช็อน แจ-ฮี - คอรัส
 전 연연  – บันทึกเสียง
 อังเคิล  – ผสมเสียง
 คว็อน นัม-อู  – มาสเตอริง

รางวัล
+รางวัลและการเสนอชื่อ ปี พิธีมอบ ประเภท ผล อ้างอิง 2020 โกลเดนดิสก์อะวอดส์ รางวัลการแสดงหญิงยอดเยี่ยม    2020 โคเรียนมิวสิกอะวอดส์ เพลงป็อปยอดเยี่ยม 

ชาร์ต

ชาร์ตประจำสัปดาห์
 ชาร์ต (2019) ตำแหน่งสูงสุด Singapore (RIAS) 20 South Korea (Gaon) 19 South Korea (K-pop Hot 100) 5 US World Digital Songs (Billboard) 5

ชาร์ตประจำเดือน
 ชาร์ต (2019) ตำแหน่งสูงสุด South Korea (Gaon Digital Chart) 22
 ชาร์ต (2020) ตำแหน่งสูงสุด South Korea (Gaon Digital Chart) 63
# อินเดียนพรีเมียร์ลีก
อินเดียนพรีเมียร์ลีก  ย่อว่า ไอพีแอล (IPL) เป็นลีกคริกเกตTwenty20สูงสุดของประเทศอินเดีย ก่อตั้งในปี ค.ศ. 2008

ทีม

ทีมปัจจุบัน

thumb|right|262px|Crowd during a match of the 2015 IPL season in Hyderabad, India.
ทีมเมืองสนามเหย้าเปิดตัวครั้งแรกเจ้าของเจนไนซูเปอร์คิงส์เจนไน, ทมิฬนาฑูM. A. Chidambaram Stadium2008India Cementsเดลีแคปิตอลส์เดลี, NCRArun Jaitley Stadium2008GMR Group and JSW Groupคิงส์ XI ปัญจาบโมหาลี (Chandigarh), ปัญจาบPCA Stadium, MohaliHolkar Stadium, Indore2008Preity Zinta, Ness Wadia, Mohit Burman, Karan Paulโกลกาตาไนทส์ไรเดอรส์โกลกาตา, เบงคอลตะวันตกlEden Gardens2008Red Chillies Entertainment and Mehta Groupมุมไบอินเดียนส์มุมไบ, มหาราษฏระWankhede Stadium2008Reliance Industriesราชสถาน รอแยลส์ชัยปุระ, ราชสถานSawai Mansingh Stadium2008Manoj Badaleรอแยลแชเลนเจอรส์บังคาลอร์เบงคาลูรู, กรณาฐกะM. Chinnaswamy Stadium2008United Spiritsซันไรเซอรส์ ไฮเดอราบาดไฮเดอราบาด, เตลังคนาRajiv Gandhi International Cricket Stadium2013Sun TV Network

อดีตทีม
ทีมเมืองสนามเหย้าเปิดตัวครั้งแรกยุบเจ้าของเดคคาน ชาร์จเจอรส์Hyderabad, TelanganaRajiv Gandhi International Stadium20082012Gayatri Reddy, T Venkattram Reddyโกจีทัสเกอรส์เกราลาKochi, KeralaJawaharlal Nehru Stadium20102011Rendezvous Consortiumปูเน วอร์ริเออรส์ อินเดียPune, MaharashtraDY Patil Stadium, Maharashtra Cricket Association Stadium20102014Subrata Royไรซิ่ง ปูเน ซูเปอร์ไจแอนท์Pune, MaharashtraMaharashtra Cricket Association Stadium20162018Sanjiv Goenkaคุชราตไลเอินส์Rajkot, GujaratSaurashtra Cricket Association Stadium20162018Keshav Bansal

ดูเพิ่ม
 คริกเกตทีมชาติอินเดีย
 ปากีสถานซูเปอร์ลีก (ปากีสถาน)
# วัดต้นเกว๋น
วัดต้นเกว๋น หรือ วัดอินทราวาส เป็นวัดเก่าแก่ของเชียงใหม่ ปัจจุบันเป็นวัดที่ไม่มีพระอยู่จำพรรษา ตั้งอยู่ในตำบลหนองควาย อำเภอหางดง จังหวัดเชียงใหม่ สร้างขึ้นเพื่อใช้เป็นที่พักแรมของขบวนพระบรมธาตุศรีจอมทองในประเพณีแห่พระเจ้าเข้าเวียง วัดต้นเกว๋นมีศิลปกรรมล้านนาดั้งเดิมที่สมบูรณ์และทรงคุณค่ามาก ถูกขึ้นทะเบียนเป็นโบราณสถานเมื่อปีพ.ศ. 2526 และได้รับการประกาศโดยสมาคมสถาปนิกสยามเป็นอาคารอนุรักษ์ดีเด่นเมื่อปีพ.ศ. 2532

วัดต้นเกว๋นเริ่มก่อสร้างในรัชสมัยพระเจ้ากาวิโลรสสุริยวงศ์ เจ้าหลวงเชียงใหม่องค์ที่ 6 ชื่อวัดถูกตั้งตามต้นบ่าเกว๋นค้นอดีต “วัดต้นเกว๋น” ที่พักขบวนแห่พระบรมธาตุยุคก่อน สู่การคืนชีพในฉาก “กลิ่นกาสะลอง” นิตยสารศิลปวัฒนธรรม. 17 กรกฎาคม พ.ศ. 2562 (หรือต้นตะขบในภาษากลาง) ต่อมาถูกตั้งชื่อตามครูบาอินทร์ ซึ่งมีฝีมือด้านเชิงช่างดีและมีส่วนในการสร้างวิหารของวัด ตัววิหารสร้างขึ้นในปีพ.ศ. 2401 ในพระวิหารประดิษฐานพระพุทธรูปปูนปั้นปางมารวิชัย ฝาหนังด้านหลังพระประธานเป็นซุ้มและมีพระพิมพ์โลหะติดฝาผนัง ศาลาจัตุรมุขซึ่งพบเพียงหลังเดียวในภาคเหนือถูกสร้างราวปีพ.ศ. 2399-2412

ประเพณีแห่พระเจ้าเข้าเวียง ถือเป็นประเพณีโบราณที่เจ้าหลวงเชียงใหม่จะโปรดตั้งการพิธีในทุกๆปีเพื่อให้ชาวเมืองได้สรงน้ำสักการะพระบรมธาตุฯ ก่อนที่จะเชิญพระบรมธาตุไปประทับยังวัดสวนดอกและวัดพระธาตุดอยสุเทพตามลำดับ ประเพณีนี้ในปัจจุบันจะจัดขึ้นในโอกาสครบรอบสถาปนาเวียงเชียงใหม่ตามวาระเท่านั้น พิธีแห่ครั้งล่าสุดเกิดขึ้นในพ.ศ. 2559 ในโอกาสครบรอบ 720 ปี 60 รอบนักษัตรสถาปนาเวียงเชียงใหม่

สมาคมสถาปนิกสยาม ในพระบรมราชูปถัมภ์ ได้รับการประกาศให้พระวิหาร วัดต้นเกว๋น เป็นอาคารอนุรักษ์ดีเด่นเมื่อปี พ.ศ. 2532วัดต้นเกว๋น พาชมวัดสวยโบราณ สุดยอดของสถาปัตยกรรมล้านนา
# คริกเกตทีมชาติออสเตรเลีย
คริกเกตทีมชาติออสเตรเลีย  เป็นตัวแทนของประเทศออสเตรเลียในการแข่งขันคริกเกตระหว่างประเทศ

ประวัติ

ดูเพิ่ม
 List of Australia national cricket captains
# จตุรมิตรสามัคคี ครั้งที่ 29
การแข่งขันฟุตบอลจตุรมิตรสามัคคี ครั้งที่ 29 เป็นการแข่งขันฟุตบอลประเพณี ประกอบไปด้วยโรงเรียนกรุงเทพคริสเตียนวิทยาลัย โรงเรียนเทพศิรินทร์ โรงเรียนอัสสัมชัญและโรงเรียนสวนกุหลาบวิทยาลัยที่รับหน้าที่เป็นเจ้าภาพ แข่งขันระหว่างวันที่ 9 พฤศจิกายน ถึง 16 พฤศจิกายน พ.ศ. 2562 ที่สนามศุภชลาศัย

 ผลการแข่งขัน 

 รอบแรก 
 ลำดับ  ทีม  แข่ง  ชนะ  เสมอ  แพ้  ประตูได้  ประตูเสีย  +/-  แต้ม 1 กรุงเทพคริสเตียนวิทยาลัย  3  3  0  0  8  2  +6  9 2 เทพศิรินทร์  3  2  0  1  6  5  +1  6 3 อัสสัมชัญ  3  0  1  2  4  7  -3  1 4 สวนกุหลาบวิทยาลัย  3  0  1  2  0  4  -4  1

 ชิงอันดับที่ 3 

 ชิงชนะเลิศ
# ฮอกกี้น้ำแข็งชายทีมชาติสหรัฐ
ฮอกกี้น้ำแข็งชายทีมชาติสหรัฐ เป็นทีมฮอกกี้น้ำแข็งระดับทีมชาติของสหรัฐ เป็นตัวแทนของสหรัฐในการแข่งขันฮอกกี้น้ำแข็งระดับนานาชาติเช่น ฮอกกี้น้ำแข็งชิงแชมป์โลก เป็นต้นMen's Teams and Events at USAHockey.com

 ประวัติ
# ฮอกกี้น้ำแข็งชายทีมชาติฟินแลนด์
ฮอกกี้น้ำแข็งชายทีมชาติฟินแลนด์ เป็นทีมฮอกกี้น้ำแข็งระดับทีมชาติของประเทศฟินแลนด์ เป็นตัวแทนของประเทศฟินแลนด์ในการแข่งขันฮอกกี้น้ำแข็งระดับนานาชาติเช่น ฮอกกี้น้ำแข็งชิงแชมป์โลก เป็นต้น ฟินแลนด์เป็นส่วนหนึ่งของบิ๊กซิกซ์ซึ่งพร้อมด้วยแคนาดา, สหรัฐ, เช็กเกีย, รัสเซีย และ สวีเดน

 ประวัติ
# แบนดิต
แบนดิต (เกาหลี: 밴디트, อังกฤษ: Bandit มักเขียนว่า Bvndit หรือ BVNDIT) เป็นเกิร์ลกรุปหญิงล้วนสัญชาติเกาหลีใต้กลุ่มแรกของค่ายเอ็มเอ็นเอชเอนเตอร์เทนเมนต์ ประกอบไปด้วยสมาชิก 5 คน คือ อี-ย็อน, ซ็อง-ฮี, จ็อง-อู, ชี-มย็อง และ ซึง-อึน เปิดตัวเมื่อวันที่ 10 เมษายน ค.ศ. 2019 พร้อมซิงเกิลอัลบั้ม 'BVNDIT, BE AMBITIOUS!'" ' Bvndit makes ambitious debut with' Hocus Pocus' ". Kpopherald. April 11, 2019. (สืบค้นเมื่อ November 1, 2019).

โดยชื่อกลุ่ม แบนดิต (Bvndit) ย่อมาจากคำว่า 'Be Ambitious N Do IT' ซึ่งแปลว่าจงมีความทะเยอทะยาน และลงมือทำโดยจะออกเสียงเหมือนกับคำว่า BANDIT ที่แปลว่าโจร

 ประวัติ 

 2019: การเปิดตัวและซิงเกิลอัลบั้ม 
เอ็มเอ็นเอชเอนเตอร์เทนเมนต์ได้เปิดตัวเกิร์ลกรุปวงแรกของค่ายในวันที่ 10 เมษายน ค.ศ. 2019 โดยมีชื่อกลุ่มอย่างเป็นทางการว่า แบนดิต (BVNDIT) พร้อมซิงเกิลอัลบั้ม BVNDIT, BE AMBITIOUS! มีไตเติลแทร็คคือเพลง 'Hocus Pocus'" ' 청하 여동생 그룹' BVNDIT (밴디트), 오늘 (10 일) 데뷔 ... 타이틀 곡 '호 커스 포커스 ' " . Secondmirror (in เกาหลี). April 10, 2019. (สืบค้นเมื่อ November 1, 2019).[현장 포커스] '청하 여동생' · · · 신인 밴디트, 그 이상의 비상 (飛上) 을 꿈꾸다. Naver (in เกาหลี). April 10, 2019. (สืบค้นเมื่อ November 1, 2019). แบนดิตขึ้นแสดงดนตรีครั้งแรกในรายการเอ็มเคานต์ดาวน์ ทางช่องเอ็มเน็ต เมื่อวันที่ 11 เมษายน ค.ศ. 2019

วันที่ 15 พฤษภาคม แบนดิตได้ปล่อยดิจิตอลซิงเกิลที่สองออกมาในชื่อ 'Dramatic'"BVNDIT (밴디트), 오늘 (15 일) 2nd 디지털 싱글 '드라마틱' 발매". Stardailynews (in เกาหลี). 2019-05-15. (สืบค้นเมื่อ 2019-11-01). และเมื่อวันที่ 21 ตุลาคม แบนดิตได้ปล่อยรูปภาพโปรโมตมินิอัลบั้มแรกออกมามีชื่ออัลบั้มว่า BE! ซึ่งจะถูกปล่อยออกมาในวันที่ 5 พฤศจิกายน ค.ศ. 2019 มีไตเติลแทร็คคือเพลง 'Dumb'" ' MNH 1 호 걸 그룹' 밴디트, 11 월 5 일 첫 미니 앨범 'BE!' 발표 [공식] ". Sports Donga (in เกาหลี). (สืบค้นเมื่อ 2019-11-01)." ' 11 일 컴백 5 월' 밴디트, 미니 1 집 트랙 리스트 공개 ... 타이틀 곡 '덤 ' ". Maeil (in เกาหลี). (สืบค้นเมื่อ 2019-11-01).

 สมาชิก 
จากเว็บไซต์ Naver"BVNDIT Naver Profile" (in เกาหลี). Naver. (สืบค้นเมื่อ 2019/11/01).
ชื่อในวงการชื่อจริงวันเกิดตำแหน่งในวงไทยเกาหลีอังกฤษไทยเกาหลีอังกฤษอี-ย็อน이연Yi-yeonช็อง ดา-ซอล정다솔Jung Da-Sol หัวหน้าวง, แร็ปเปอร์, นักร้องซ็อง-ฮี송희Song-hee ยูน ซ็อง-ฮี윤송희Yoon Song-Heeนักร้องจ็อง-อู정우Jung-wooอ็อม จ็อง-อู엄정우Uhm Jung-Wooนักร้องเสียงหลักชี-มย็อง 시명Si-myeongอี ชี-มย็อง 이시명Lee Si-Myeongนักร้อง, นักเต้นซึง-อึน 승은Seung-eunชิม ซึง-อึน 심승은Shim Seung-Eunนักเต้น, แร็ปเปอร์

 คอนเสิร์ต 

 คอนเสิร์ต KCON 2019 THAILAND ที่ประเทศไทย เมื่อวันที่ 29 กันยายน ค.ศ. 2019

 รางวัล 

 Genie Music Awards 
ปีรายการผลค.ศ. 2019The Top ArtistThe Female New ArtistGenie Music Popularity AwardGlobal Popularity Award

 Mnet Asian Music Awards 
ปีรายการผลค.ศ. 2019Artist of the YearBest new female artistWorldwide Fans' Choice Top 10
# จักรวรรดิซิลูซิด
จักรวรรดิซิลูซิด  เป็นรัฐอารยธรรมกรีกที่ดำรงอยู่ระหว่าง 312–63 ปีก่อนคริสตกาล มีเมืองหลวงคือซิลูเซียและแอนติออก จักรวรรดินี้ถูกสถาปนาโดยซิลูคัสที่ 1 ไนเคเตอร์ หลังมีการแบ่งราชอาณาจักรมาเกโดนีอาของอเล็กซานเดอร์มหาราชใน 321 ปีก่อนคริสตกาล การแบ่งดินแดนนี้ทำให้ซิลูคัสได้ครอบครองบาบิโลเนีย ก่อนจะขยายอำนาจไปทางตะวันออกเฉียงเหนือจนจรดแม่น้ำสินธุ จักรวรรดิซิลูซิดในช่วงเจริญรุ่งเรืองถึงขีดสุดครอบครองพื้นที่ตั้งแต่อานาโตเลียกลาง  ลิแวนต์ เมโสโปเตเมีย เปอร์เซีย เติร์กเมนิสถาน อัฟกานิสถาน ไปจนถึงบางส่วนของปากีสถานในปัจจุบัน

เมื่ออเล็กซานเดอร์มหาราชสวรรคตอย่างกะทันหันใน 323 ปีก่อนคริสตกาล ซิลูคัส หนึ่งในไดแอโดไค (ผู้ใกล้ชิดอเล็กซานเดอร์) ให้การสนับสนุนเพอร์ดิกคัส ผู้สำเร็จราชการแทนพีลิปโปสที่ 3 แห่งมาเกโดนีอา ลูกพี่ลูกน้องของอเล็กซานเดอร์ผู้ไม่สมประกอบซึ่งได้รับเลือกเป็นรัชทายาท การขึ้นสู่อำนาจของเพอร์ดิกคัสทำให้เกิดความขัดแย้งกับไดแอโดไคคนอื่น ๆ จนเกิดเป็นสงครามที่กินเวลายาวนานเกือบ 50 ปี ต่อมาเมื่อเพอร์ดิกคัสถูกสังหารโดยบันทึกบางแห่งระบุว่าซิลูคัสอาจมีส่วนเกี่ยวข้องGrainger 1990, pp. 20–24 ซิลูคัสได้รับตำแหน่งเซแทร็ปแห่งบาบิโลนGrainger 1990, pp. 21–29 และร่วมมือกับแอนติโกนัสที่ 1 มอน็อพธาลมอส หนึ่งในไดแอโดไคผู้มีอำนาจสูงสุด แต่ภายหลังความสัมพันธ์ของทั้งคู่ตกต่ำจนซิลูคัสต้องลี้ภัยไปที่อียิปต์ก่อนจะกลับมาทำสงครามกับแอนติโกนัส และสร้างฐานอำนาจในบาบิโลน มีเดียและเอลาม ใน 305 ปีก่อนคริสตกาล ซิลูคัสขยายดินแดนไปทางตะวันออกจนปะทะกับกองทัพของพระเจ้าจันทรคุปตเมารยะแห่งราชวงศ์โมริยะในอินเดีย ทั้งสองทำสงครามกันนาน 2 ปี ก่อนซิลูคัสจะยอมหย่าศึกเพื่อยกทัพไปช่วยคาสแซนเดอร์และไลซีมาคัสรบกับแอนติโกนัสในยุทธการที่อิปซัส ชัยชนะในยุทธการที่อิปซัสทำให้จักรวรรดิมั่นคงยิ่งขึ้น  281 ปีก่อนคริสตกาล ซิลูคัสรบชนะไลซีมาคัสในยุทธการที่คอรูเปเดียม ทำให้จักรวรรดิซิลูซิดมีอำนาจมากที่สุดในบรรดาอาณาจักรไดแอโดไคทั้งหมด

จักรวรรดิซิลูซิดดำรงต่อไปจนกระทั่งขัดแย้งกับสาธารณรัฐโรมัน กลายเป็นสงครามโรมัน–ซิลูซิดใน 192 ปีก่อนคริสตกาล ความพ่ายแพ้ในสงครามครั้งนี้ บวกกับสงครามกับจักรวรรดิพาร์เธีย การลุกฮือของชาวยิว และความขัดแย้งภายใน ทำให้จักรวรรดิซิลูซิดอ่อนแอลง กลางศตวรรษที่ 2 ก่อนคริสตกาล ดินแดนส่วนใหญ่ของจักรวรรดิซิลูซิดถูกพิชิตโดยจักรพรรดิมิทริเดทีสที่ 1 แห่งพาร์เธีย ในขณะที่ฝั่งตะวันออกเฉียงเหนือของจักรวรรดิแยกออกไปเป็นราชอาณาจักรกรีก-แบคเตรีย อย่างไรก็ตาม กษัตริย์ราชวงศ์ซิลูซิดยังคงปกครองดินแดนที่หลงเหลืออยู่ในซีเรีย จนกระทั่งถูกสมเด็จพระเจ้าไทกราเนสมหาราชโจมตีใน 83 ปีก่อนคริสตกาล และถูกผนวกเป็นส่วนหนึ่งของโรมโดยปอมปีย์ใน 63 ปีก่อนคริสตกาล
# คริกเกตชิงแชมป์โลก
คริกเกตชิงแชมป์โลก  เป็นการแข่งขันคริกเกตOne Day Internationalระหว่างประเทศ การแข่งขันจัดขึ้นทุก ๆ 4 ปี เริ่มครั้งแรกในปี ค.ศ. 1975 โดยมีอังกฤษเป็นเจ้าภาพICC Cricket World Cup: About  – International Cricket Council. Retrieved 30 June 2013.

 ผลการแข่งขัน 
ปีเจ้าภาพสนามชิงรอบชิงชนะเลิศผลการแข่งขันรองชนะเลิศ1975London เวสต์อินดีส291/8 (60 overs)West Indies won by 17 runs Scorecard 274 all out (58.4 overs)1979 London เวสต์อินดีส286/9 (60 overs)West Indies won by 92 runs Scorecard 194 all out (51 overs)1983 London183 all out (54.4 overs)India won by 43 runs Scorecard  เวสต์อินดีส140 all out (52 overs)1987Kolkata253/5 (50 overs)Australia won by 7 runs Scorecard 246/8 (50 overs)1992Melbourne249/6 (50 overs)Pakistan won by 22 runs Scorecard 227 all out (49.2 overs)1996Lahore245/3 (46.2 overs)Sri Lanka won by 7 wickets Scorecard 241/7 (50 overs)1999 London133/2 (20.1 overs)Australia won by 8 wickets Scorecard 132 all out (39 overs)2003Johannesburg359/2 (50 overs)Australia won by 125 runs Scorecard 234 all out (39.2 overs)2007 เวสต์อินดีส Bridgetown281/4 (38 overs)Australia won by 53 runs (D/L) Scorecard215/8 (36 overs)2011Mumbai277/4 (48.2 overs)India won by 6 wickets Scorecard274/6 (50 overs)2015Melbourne186/3 (33.1 overs)Australia won by 7 wicketsScorecard183 all out (45 overs)2019London241 all out (50 overs)15/0 (super over)23 fours, 3 sixesEngland won on the boundary count back ruleScorecard241/8 (50 overs)15/1 (super over)14 fours, 3 sixes2023

Notes

 ผลการแข่งขันแบ่งตามประเทศ 
 ทีมชาติ จำนวนเข้าร่วม ชนะเลิศ รองชนะเลิศปีชนะเลิศปีรองชนะเลิศ  7 5 2 1987, 1999, 2003, 2007, 2015 1975, 1996  3 2 1 1983, 2011 2003   เวสต์อินดีส 3 2 1 1975, 1979 1983  4 1 3 2019 1979, 1987, 1992  3 1 2 1996 2007, 2011  2 1 1 1992  1999  2 0 2 - 2015, 2019
# เกมอาร์เคด
เกมอาร์เคด  หรือ เกมหยอดเหรียญ  เป็นเครื่องความบันเทิงแบบหยอดเหรียญที่ปกติติดตั้งในธุรกิจสาธารณะ เช่น ร้านอาหาร, บาร์ และอาร์เคดสันทนาการ เกมอาร์เคดส่วนใหญ่จะนำเสนอเป็นเกมแห่งทักษะเป็นหลัก และรวมถึงวิดีโอเกมอาร์เคด, เครื่องพินบอล, เกมในทางกลไกไฟฟ้า, เกมอาร์เคดลุ้นแลกรางวัล และเกมอาร์เคดเมอร์แชนไดเซอร์

 ประเภท 
โดยทั่วไปแล้ว เกมอาร์เคดมักถูกมองว่าเป็นเกมแห่งทักษะ โดยมีเพียงบางองค์ประกอบของเกมแห่งโอกาสเท่านั้น ส่วนเกมที่เป็นเพียงเกมเสี่ยงโชค เช่น สล็อตแมชชีนและปาจิงโกะ มักจัดอยู่ในประเภทอุปกรณ์การพนันอย่างถูกกฎหมาย และเนื่องจากข้อจำกัด อาจไม่เปิดให้ผู้เยาว์หรือไม่มีการกำกับดูแลที่เหมาะสมในเขตอำนาจศาลหลายแห่ง

 วิดีโอเกมอาร์เคด 

thumb|เกมตู้ที่แซดเบสเอนเตอร์เทนเมนต์เซนเตอร์ ในตัมเปเร ประเทศฟินแลนด์

วิดีโอเกมอาร์เคดได้รับการเปิดตัวครั้งแรกในช่วงต้นคริสต์ทศวรรษ 1970 โดยป็องเป็นเกมแรกที่ประสบความสำเร็จในเชิงพาณิชย์ วิดีโอเกมอาร์เคดใช้วงจรอิเล็กทรอนิกส์หรือวงจรคอมพิวเตอร์เพื่อรับอินพุตจากเครื่องเล่น และแปลสิ่งนั้นเป็นจอแสดงผลอิเล็กทรอนิกส์ เช่น จอภาพ หรือจอโทรทัศน์
# สะพาน–อุโมงค์
สะพาน–อุโมงค์  คือการเชื่อมต่อถนนหรือทางรถไฟอย่างต่อเนื่องข้ามแหล่งน้ำที่ใช้การรวมสะพานและอุโมงค์ไว้ด้วยกัน และมีทางหลวงเป็นบางครั้ง โดยไม่เกี่ยวข้องกับการเชื่อมต่อเป็นช่วง ๆ เช่น สะพานชักหรือเรือข้ามฟาก

สะพาน–อุโมงค์ คือ รูปแบบทั่วไปของการเชื่อมต่อกันหรือการข้ามโดยเฉพาะซึ่งแทนที่การให้บริการเรือข้ามฟาก การเชื่อมต่อนี้บ่อยครั้งเป็นการเชื่อมระหว่างทวีปหรือข้ามมหาสมุทรสู่เกาะที่ห่างไกลจากชายฝั่ง
# สะพานวีเซิน
สะพานวีเซิน  คือสะพานรถไฟทางเดี่ยว สร้างจากบล็อกคอนกรีตด้วยการโค้งหิน (สะพานแบบโค้ง) สะพานทอดข้ามแม่น้ำลันท์วัสเซอร์ทางตะวันตกเฉียงใต้ของหมู่บ้านวีเซินในรัฐเกราบึนเดินของประเทศสวิตเซอร์แลนด์

สะพานได้รับการออกแบบโดยวิศวกรหลักของบริษัท Rhaetian Railway นามว่า เฮ็นนิง ฟรีดริช สร้างระหว่าง ค.ศ. 1906–1909 โดยผู้รับเหมา  G. Marasi (Westermann & Cie, Zürich) ภายใต้การจัดการของ P. Salaz and Hans Studer (RhB) บริษัท Rhaetian Railway ยังคงเป็นเจ้าของและใช้สะพานสำหรับการให้บริการจนถึงปัจจุบัน สะพานเป็นองค์ประกอบสำคัญของทางรถไฟสาย Davos–Filisur สะพานแห่งนี้สูง 88.9 เมตร (292 ฟุต) และยาว 210 เมตร (690 ฟุต) และช่วงกลาง (main span) 55 เมตร (180 ฟุต)

สมุดภาพ
สะพานวีเซินในมุมมองและช่วงเวลาที่แตกต่างกัน

วีเซิน
หมวดหมู่:สถานที่ท่องเที่ยวในประเทศสวิตเซอร์แลนด์
วีเซิน
วีเซิน
วีเซิน
# ต็อกโปกี
ต็อกโปกี  หรือ เค้กข้าว-ผัด เป็นอาหารเกาหลียอดนิยมที่ทำจากแป้ง คาแรต็อก ขนาดเล็กซึ่งเรียกว่า ต็องมย็อน  (, "เส้นแป้งข้าวเจ้า") นำไปผัด โดย ออมุก (ลูกชิ้นปลา), ไข่ต้ม และต้นหอมเป็นส่วนผสมที่นิยมใส่เพิ่มมากที่สุด จะปรุงรสด้วยซอสแบบเผ็ดที่ทำจาก โคชูจัง (น้ำพริก) หรือซอสแบบไม่เผ็ดที่ทำจาก คันจัง (ซีอิ๊วเกาหลี) ก็ได้ แต่แบบแรกเป็นแบบที่พบบ่อยที่สุด 
ในขณะที่แบบหลังพบได้น้อยกว่า และบางครั้งเรียกว่า คุงจุงต็อกโปกี ("ต็อกโปกีชาววัง")

ในปัจจุบัน ต็อกโปกีมีรูปแบบหลากหลาย รวมไปถึงต็อกโปกีแกงกะหรี่, ต็อกโปกีครีมซอส, ต็อกโปกีชาจัง, ต็อกโปกีซีฟูด, ต็อกโปกีคัลบี และอื่น ๆ โดยทั่วไป ผู้คนมักซื้อและกินต็อกโปกีที่ พุนชิกจิบ (ร้านอาหารว่างหรืออาหารจานเดียว) เช่นเดียวกับ โพจังมาชา (แผงลอยริมถนน) นอกจากนี้ยังมีร้านอาหารเฉพาะสำหรับต็อกโปกีอีกด้วย

ประวัติ
ต็อกโปกีปรากฏชื่อเป็นครั้งแรกในตำราอาหารสมัยคริสต์ศตวรรษที่ 19 ชื่อ ชีอึยจ็อนซอ โดยมีตัวสะกดแบบโบราณว่า สต็อกบกกี (steokbokgi) จากหนังสือดังกล่าว ต็อกโปกียังเป็นที่รู้จักกันในชื่อต่าง ๆ รวมถึง ต็อกจิม (เค้กข้าว-ตุ๋น), ต็อกจับแช (เค้กข้าว-ผัด) และ ต็อกจ็อนกล (เค้กข้าวหม้อไฟ) ตามรูปแบบของราชสำนักเกาหลี ต็อกโปกีทำจาก ต็อก (เค้กข้าว), เซอร์ลอยน์, น้ำมันงา, ซีอิ๊ว, ต้นหอม, ไลเคนชนิด Umbilicaria esculenta, เมล็ดสน และเมล็ดงาคั่วบด ในขณะที่ต็อกโปกีที่ใช้ซีอิ๊วเป็นส่วนผสมได้รับการทำขึ้นในบ้านหลังใหญ่ของตระกูลพาพย็องยุน ซึ่งเป็นสถานที่ผลิตซีอิ๊วคุณภาพดี ในรูปแบบนี้ เนื้อส่วนซี่โครงส่วนปลายยังเป็นวัตถุดิบที่นิยมใช้อีกด้วย ชื่อของต็อกโปกียังปรากฏในหนังสือฉบับปรับปรุงและแก้ไขเพิ่มเติมชื่อ โชซ็อนโยรีเจบ็อบ ซึ่งอธิบายอาหารชนิดนี้ว่าเป็นอาหารคาวที่ใช้ซีอิ๊วเป็นส่วนผสม

ระเบียงภาพ
# เชนมู
เชนมู  เป็นชุดวิดีโอเกมแนวแอ็กชันผจญภัยที่พัฒนา, กำกับ และ อำนวยการสร้างโดยยู ซูซูกิ เกม เชนมู และ เชนมู 2 นั้นถูกพัฒนาโดย Sega AM2 และจัดจำหน่ายโดยเซก้า สำหรับเครื่องดรีมแคสต์ ใน ค.ศ. 1999 และ ค.ศ. 2001 ตามลำดับ เกม เชนมู 2 ยังได้รับการพอร์ดลงเครื่องเอกซ์บอกซ์ ใน ค.ศ. 2002 เกม เชนมู 3 พัฒนาโดย Ys Net บริษัทของซูซูกิ โดยมีกำหนดเปิดตัวใน ค.ศ. 2019 สำหรับเครื่องเพลย์สเตชัน 4 และ ไมโครซอฟท์ วินโดวส์

ชุดเกม เชนมู นั้นประกอบไปด้วยสภาพแวดล้อม 3 มิติแบบเปิดโลกกว้างสลับกับการต่อสู้ที่ดุเดือดและการกดควิกไทม์อีเวนต์ รวมถึงองค์ประกอบของเกมสวมบทบาท, เกมจำลองชีวิต และ จำลองสังคม เช่นระบบกลางวันและกลางคืน, เอฟเฟกต์สภาพอากาศที่แปรปรวน, ตัวละครที่ผู้เล่นไม่ได้ควบคุมที่มีตารางเวลาประจำวัน และองค์ประกอบแบบเชิงโต้ตอบเช่นตู้หยอดเหรียญ เกมตู้ และมินิเกม โดยเนื้อเรื่องของเกมจะเล่าเกี่ยวกับศิลปินศิลปะการต่อสู้หนุ่มนาม Ryo Hazuki ที่เดินทางผ่านไประหว่างญี่ปุ่นและจีนเพื่อตามหาคนที่ฆ่าพ่อของเขา

เกม เชนมู ดั้งเดิมเป็นวิดีโอเกมที่มีทุนสร้างสูงที่สุดในเวลานั้นโดยมีค่าใช้จ่ายในการผลิตและการตลาดประมาณ 47 ถึง 70 ล้านดอลลาร์สหรัฐซึ่งการพัฒนาบางส่วนจะครอบคลุมถึงเกม เชนมู 2 แม้ตัวเกมจะได้รับเสียงวิจารณ์ชื่นชมจากนักวิจารณ์และกลายเป็นการตามเกินวิสัย (cult following) ตัวเกมกลับประสบความล้มเหลวในเชิงพาณิชย์และทำให้เกมภาคต่อมาประสบกับการพัฒนาที่นานเกินไป (development hell)

ใน ค.ศ. 2004 เซก้าได้ประกาศเปิดตัวเกมภาคแยกแนวออนไลน์แบบเล่นตามบทบาทชื่อ เชนมูออนไลน์ แต่ไม่ได้มีการวางจำหน่าย ใน ค.ศ. 2010 เกมโซเชียลชื่อ เชนมูซิตี้ ได้เปิดให้บริการในประเทศญี่ปุ่นและได้ปิดตัวลงในเดือนธันวาคม ค.ศ. 2011 ใน ค.ศ. 2015 Ys Net เริ่มพัฒนา เกม เชนมู 3 หลังจากแคมเปญระดมทุนประสบความสำเร็จ ตัวเกมเวอร์ชันพอร์ตความละเอียดสูงของ เชนมู และ เชนมู 2 สำหรับเครื่องเพลย์สเตชัน 4 เอกซ์บอกซ์วัน และ ไมโครซอฟท์ วินโดวส์ ได้วางจำหน่ายใน ค.ศ. 2018
 ผลตอบรับ 

ชุดเกม เชนมู ได้รับการวิจารณ์ในเชิงบวกเป็นส่วนใหญ่และได้กลายเป็นการตามเกินวิสัย โดยทั้งสองเกมถูกยกย่องว่าเป็นหนึ่งในวิดีโอเกมที่ยิ่งใหญ่ที่สุดตลอดกาล เชนมู ได้รับการยกย่องให้เป็นผู้บุกเบิกเทคโนโลยีให้หลาย ๆ เกม สภาพแวดล้อมขนาดใหญ่ ความสมบูรณ์ของตัวเลือก และระดับของรายละเอียดได้ถูกนำมาเปรียบเทียบกับเกมเปิดโลกกว้างต่อมาประกอบไปด้วยชุดเกม แกรนด์เธฟต์ออโต ชุดเกม ยากูซ่า ของเซก้า, ฟอลล์เอาท์ 3 (2008), และ Deadly Premonition (2010)Brendan Main, Lost in Yokosuka , The EscapistShenmue: Creator Yu Suzuki Speaks Out , GamesTMYu Suzuki , IGN

 หมายเหตุ
# สวีหนิง
สวีหนิง (จีนตัวเต็ม : 徐寧 / อังกฤษ : Xu Ning) สำเนียงแต้จิ๋วคือ ซือเหล็ง เป็นตัวละครสมมุติจากซ้องกั๋ง มีฉายาว่า ทวนทอง (จีน : 金槍手 / อังกฤษ : Gold Lancer) เป็นผู้กล้าอันดับที่ 18 ของเขาเหลียงซาน เขารับราชการเป็นครูฝึกพลทวนตะขอในเมืองไคฟง เมื่อตอนที่ฝ่ายเขาเหลียงซานกำลังเผชิญศึกหนักกับฮูเหยียนจั๋ว เฉาไก้ได้ส่งทังหลง ไต้จง และสือเซียน ให้ไปเชิญตัวสวีหนิง สือเซียนได้ทำการขโมยเกราะทองขนห่านป่าของสวีหนิงออกไป พอรุ่งเช้า สวีหนิงหาเกราะทองของเขาไม่พบก็โกรธ บังเอิญไปเจอกับทังหลงพอดี ก็เลยชวนกันไปหาคนโขมยเกราะทอง ระหว่างทาง ทังหลงได้วางยาให้สวีหนิงเผลอหลับ และได้พาขึ้นเขาเหลียงซาน หลังจากที่เขาฟื้นขึ้นมา เขาก็ได้รับการเกลี้ยกล่อมจากซ่งเจียง เขามีข้อแลกเปลี่ยนว่าถ้าอยากให้เขาร่วมทำการ ก็ต้องพาครอบครัวของเขามาด้วย ซึ่งซ่งเจียงได้จัดทำตามความประสงค์ของเขา เขาจึงยอมช่วยฝ่ายเหลียงซานจนสามารถเอาชนะฮูเหยียนจั๋ว

หลังการประชุมใหญ่ของผู้กล้า 108 ดาวแห่งโชคชะตา เขาได้เป็น 1 ใน 8 ขุนพลแนวหน้าของเหลียงซาน ในการรบกับฟางล่า เขากับห่าวซือเหวินได้เข้าโจมตีเมืองฮั่งจิวที่มี ฟางเทียนติ้ง (方天定 ท.ฮองเทียนเต๋ง) เป็นเจ้าเมือง ห่าวซือเหวินถูกจับ เขาจึงรีบเข้าไปช่วยแต่ก็ถูกลูกธนูอาบยาพิษของศัตรูยิงเข้าที่ซอกคอ และเสียชีวิตในเวลาต่อมา
# เทศบาลตำบลยะหา
เทศบาลตำบลยะหา เป็นองค์กรปกครองส่วนท้องถิ่นแห่งหนึ่งในอำเภอยะหา จังหวัดยะลา ครอบคลุมพื้นที่บางส่วนของตำบลยะหา ตั้งอยู่ห่างจากเทศบาลนครยะลา 20 กิโลเมตร ใน พ.ศ. 2562 เทศบาลตำบลยะหามีประชากรทั้งหมด 2,601 คน

 ประวัติ 
เดิมเทศบาลตำบลยะหาเป็นส่วนหนึ่งของตำบลยะหา ในยุครัฐบาลจอมพล แปลก พิบูลสงครามได้ประกาศยกฐานะพื้นที่บางส่วนของตำบลยะหาจัดตั้งเป็นสุขาภิบาลยะหา เมื่อวันที่ 18 กรกฎาคม พ.ศ. 2499 ต่อมาพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้เปลี่ยนแปลงฐานะสุขาภิบาลเป็นเทศบาลเมื่อวันที่ 13 กุมภาพันธ์ พ.ศ. 2542 มีผลบังคับใช้เมื่อวันที่ 25 พฤษภาคม พ.ศ. 2542 ด้วยเหตุนี้สุขาภิบาลยะหา จึงเปลี่ยนเป็นเทศบาลตำบลยะหา มาแต่นั้น

ทั้งนี้ชื่อ "ยะหา" มาจากคำว่า "ยาฮา" เป็นภาษามลายูปัตตานีแปลว่า "ขี้เหล็ก" ด้วยเหตุนี้ตราสัญลักษณ์ของเทศบาลตำบลยะหาจึงเป็นรูปดอกขี้เหล็กตามนามเมือง

 ที่ตั้งและอาณาเขต 
เทศบาลตำบลยะหาตั้งอยู่ห่างจากเทศบาลนครยะลา 20 กิโลเมตร ตั้งอยู่ในเขตตำบลยะหา มีพื้นที่ 1.89 ตารางกิโลเมตร

 เขตการปกครอง 
เทศบาลตำบลยะหาแบ่งเขตการปกครองออกเป็น 5 ชุมชน ดังนี้
 ชุมชนตลาดยะหา
 ชุมชนบ้านคละ
 ชุมชนกาปงยาฮา
 ชุมชนกาปงนือเร็ง
 ชุมชนบือแนแจเกาะ

 ประชากร 
ใน พ.ศ. 2562 เทศบาลตำบลยะหามีประชากรทั้งหมด 2,601 คน ประชากรส่วนใหญ่เป็นชาวไทยเชื้อสายมลายูนับถือศาสนาอิสลามร้อยละ 80 นอกนั้นเป็นชาวไทยเชื้อสายจีนและชาวไทยพุทธร้อยละ 20